b'\n_START_ARTICLE_\nT-27\n_START_SECTION_\nZgodovina tanka\n_START_PARAGRAPH_\nSovjeti niso bili najbolj zadovoljni s tanketo Carden Loyd tankette, zato so naredili \xc5\xa1tevilne izbolj\xc5\xa1ave, preden so jih za\xc4\x8deli serijsko izdelovati pod imenom T-27. Ena od izbolj\xc5\xa1av je bila prostor za oro\xc5\xbeje, kjer so priredili prostor za pu\xc5\xa1komitraljez DT doma\xc4\x8de proizvodnje. Ve\xc4\x8d sprememb so opravili tudi zaradi prilagoditve vozila na sovjetske razmere. _NEWLINE_Tank je bil uveden v slu\xc5\xbebo 13. februarja 1931. Izdelovali so jih v tovarni \xc2\xbbBolj\xc5\xa1evi\xc5\xa1ka tovarna\xc2\xab\xc2\xa0in v tovarni GAZ. Opremiti so \xc5\xbeeleli 63 tanketskih bataljonov vsak opremljen s po 50 tanketami, vendar so kasneje \xc5\xa1tevilo zmanj\xc5\xa1ali na 23. Tanketo so testirali tudi za zra\xc4\x8dni prevoz z bombniki TB-3. T-27 so uporabljali v centralni Aziji. \xc4\x8ceprav so jih v Sovjetski zvezi videli kot uporabne, so jih kmalu izpodrinili te\xc5\xbeji tanki. Konec tridesetih so tanke uporabljali le \xc5\xa1e za \xc5\xa1olsko rabo, nekatere pa uporabljali kot traktorje za vleko topov. Do leta 1940 je bilo v uporabi 2145 tankov. Nekateri od njih so se bojevali tudi v drugi svetovni vojni. Zadnji zabele\xc5\xbeen boj s tanketo T-27 je bil leta 1941 v bitki za Moskvo.'